CELEX: C2005/045/56
Language: et
Date: 2005-02-19 00:00:00
Title: Kohtuasi T-458/04: Au Lys de France'i 22. novembri 2004. aasta hagi Euroopa Ühenduste Komisjoni vastu

19.2.2005   
            
            
               ET
            
            
               Euroopa Liidu Teataja
            
            
               C 45/25
            
         Au Lys de France'i 22. novembri 2004. aasta hagi Euroopa Ühenduste Komisjoni vastu
   (Kohtuasi T-458/04)
   (2005/C 45/56)
   Kohtumenetluse keel: prantsuse
   Au Lys de France, asukoht Le Raincy (Prantsusmaa), esitas 22. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Guy Lesourd.
   Hageja palub esimese astme kohtul:
   
               —
            
            
               tühistada komisjoni 17. septembri 2004. aasta otsus koos kõigi õiguslike tagajärgedega;
            
         Õiguslikud alused ja peamised argumendid
   Hageja tegeles jaemüügiga Pariisi Charles de Gaulle'i lennujaama terminalis. Ta esitas komisjonile kaebuse, mis puudutas avalik-õiguslikke ülesandeid täitva asutuse Aéroports de Paris poolt EÜ artikli 82 vastaselt turgu valitseva seisundi kuritarvitamist avalike lennujaamade kaubanduskontsessioonide väljastamise turul.
   Vaidlustatud otsusega teavitas komisjon hagejat, et kaebus ei puuduta piisavalt ühenduse huve, et õigustada ametliku juurdluse algatamist.
   Oma hagiavalduse toetuseks viitab hageja esiteks õigusrikkumisele ning samuti ilmsele veale ühenduse huvi piisava olemasolu hindamisel. Vastavalt hageja seisukohale eksis komisjon leides, et asi ei puuduta ühenduse huve piisavalt viimaks läbi asja uurimist ning et hagejale on tagatud piisav õiguskaitse siseriiklike kohtute ees.
   Teiseks toetub hageja väitele, et ebapiisava põhjendamisega seoses on rikutud EÜ artiklit 253, sest komisjon on jätnud vastamata mitmele hageja argumendile.
   Kolmandaks viitab hageja EÜ artikli 82 rikkumisele seeläbi, et komisjon keeldus kaebust läbi vaatamast, samas kui hageja väitel on toimunud turgu valitseva seisundi kuritarvitamine.